**Αθήνα:** 20.12.2024

**Αρ. Πρωτ.:** 1273

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Αγανάκτηση για την απόφαση της κυβέρνησης να μην δοθεί η επιταγή ακρίβειας σε χαμηλοσυνταξιούχους**

Η ΕΣΑμεΑ διαμαρτύρεται έντονα και ζητά έστω και τώρα, η Κυβέρνηση να σπεύσει να δώσει την επιταγή ακρίβειας στους χαμηλοσυνταξιούχους με αναπηρία που λαμβάνουν κάτω από 700 ευρώ το μήνα χωρίς προσωπική διαφορά!

Πρόκειται για μια μικρή κατηγορία πληθυσμού που βιώνει μια πολύ μεγάλη αδικία, μέσα σε ένα κλίμα μεγάλης οικονομικής ανέχειας και αβεβαιότητας.

Η δικαιολογία που διοχετεύεται σε δημοσιεύματα ότι η επιλογή της κυβέρνησης ήταν να «θυσιάσει» την επιταγή ακριβείας για να δώσει δωρεάν φάρμακά σε 310.000 συνταξιούχους δυνητικά δικαιούχους του ΕΚΑΣ από το 2025 και επίδομα επικινδυνότητας ύψους 500-600 ευρώ το χρόνο σε 150.000 ένστολους, από το 2026 (!), κρίνεται ως απαράδεκτη.

**Η συγκεκριμένη μάλιστα κοινωνική ομάδα εκτός της επιταγής ακρίβειας, δεν θα δικαιούται ούτε τη μηδενική συμμετοχή στα φάρμακα, για την οποία, θεωρητικά, δεν έλαβε την επιταγή, αν δεν έχει ποσοστό αναπηρίας 80% και άνω κλπ.: ΔΙΠΛΗ αδικία.**

Η κυβέρνηση οφείλει άμεσα να αποκαταστήσει αυτή τη συγκεκριμένη αδικία και να προχωρήσει ταυτόχρονα σε γενναία μέτρα και πολιτικές που θα βγάλουν από την οικονομική ασφυξία τους πλέον ευάλωτους, τα άτομα με αναπηρία, χρόνιες ή σπάνιες παθήσεις, που λαμβάνουν πενιχρές συντάξεις ή αναπηρικά επιδόματα, ή μηδενική υποστήριξη.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |